La Coordinadora de Pensionistes llama a la movilización el 29 mayu
#000001
COESPE: “Pa que los nuesos fios y fies, ñetos y ñetes, puedan nel futuru cercanu y llonxanu esfrutar de los drechos que nos consiguimos”
#000002
Dende la Coordinadora remembren que les pensiones públiques nun son caridá, son un drechu alquiríu mediante la llucha, reconocíu na Costitución española y pagáu por alantrao polos trabayaores poles sos aportaciones a la caxa de la seguridá social comu salarios diferios pa que seyan la so fonte d’ingresos y mediu de vida una bones finen la so vida llaboral.
#000003
Denuncien l’usu de los aforros que tendríen de destinase a pensiones pa fines estremaos del pagu de les mesmes, al tiempu que xustifiquen con el déficit creau por esi mal usu los retayos a les pensiones, ello ye, roben a los pensionistes y utilicen el resultáu d’esi robu comu argumentu pa retirayos unos drechos alquirios y pagaos d’antemán, con estratexes comu medrar la edá de xubilación, amontar el númberu d’años de cotización, o la derivación de beneficios a la Banca mediante préstamos ficticios y de les sos perres a “Planes Privaos d’Empresa” pente otros.
#000004
Por too ello COESPE convida a tola sociedá asturiana, non solo pensionistes actuales sinon futuros, a participar el prósimu día 29 na concentración que tendrá llugar na plaza l’Humedal de Xixón al mediudíe, pa pidir la derogación de les reformes llaborales y de pensiones “por unes pensiones mínimes dignes pa toos contributives, non contributives y de vildedá al menos igual al Salariu Mínimu y hasta l’importe que recomienda la carta social europea y que aidaría a presllar la fienda de xéneru”.
#000005
O teu enderezo electrónico non se publicará Os campos obrigatorios están marcados con *
#000008